‘আদৌ বিয়ে করব কিনা….’, একী বললেন ঋতাভরী

কলকাতা: টলিপাড়ার চর্চায় কেন্দ্রবিন্দু অভিনেত্রী ঋতাভরী চক্রবর্তীর (Ritabhari Chakraborty) বিয়ে। গত বছর দিওয়ালিতে প্রেমে সিলমোহর দিয়েছিলেন। শোনা যাচ্ছে ডিসেম্বরেই নাকি বিয়ের পিঁড়িতে বসবেন। তবে ঋতাভরী বিয়ে (Ritabharai on Wedding) নিয়ে এতদিন কিছু না বললেও, এবার মুখ খুললেন।

তথাগতর সঙ্গে এনগেজমেন্ট ভাঙার পর সুমিত অরোরার সঙ্গে নতুন সম্পর্কে ঋতাভরী চক্রবর্তী। মন দেওয়া নেওয়ার পর এবার বলিউডের জনপ্রিয় চিত্রনাট্যকার সুমিত অরোরার সঙ্গে জীবনের নতুন ইনিংস শুরু করতে চলেছেন অভিনেত্রী ঋতাভরী চক্রবর্তী। ইন্ডাস্ট্রির অন্দরে গুঞ্জন চলতি বছরের ডিসেম্বরে বিয়ে করবেন তাঁরা। পরিকল্পনা রয়েছে ‘ডেস্টিনেশন ওয়েডিং’-এর। সম্ভবত থাইল্যান্ডে বসতে চলেছে তাঁদের বিয়ের আসর। বহুরূপীর ১০০ দিনের সেলিব্রেশনে হাজির হয়ে বিয়ে নিয়ে মুখ খুললেন ঋতাভরী। বিয়ের প্রশ্ন শুনেই নায়িকার বেশ চালাকি করে উত্তর দিলেন। বললেন,’আমি জানি না এটা আমার সোশ্যাল মিডিয়ায় ছবি দেওয়া থেকে ছড়িয়েছে না কোথা থেকে ছড়িয়েছে, কিন্তু যতদিন না সত্যি সত্যি আমার বিয়ের সানাই বাজছে, দয়া করে তোমারা সানাই বাজিও না’।